
persoana de contact: maior Eduard ŢELEA – tel. 0722743485 / 0722534344


Buletin Informativ – 27.05.2010 - Concursurile serviciilor profesioniste pentru situaţii de urgenţă – faza pe unitate.

Deja a devenit tradiţie ca anual, spre sfârşitul primăverii, la nivelul Inspectoratului pentru Situaţii de Urgenţă „Basarab I” al judeţului Dâmboviţa să se desfăşoare o activitate de amploare, şi anume Concursurile serviciilor profesioniste pentru situaţii de urgenţă – faza pe unitate.


Aceasta etapă a concursurilor profesionale adună la un loc, într-o întrecere sportivă bazată pe fair - play, toate subunităţile Inspectoratului pentru Situaţii de Urgenţă „Basarab I” al judeţului Dâmboviţa (cinci detaşamente), după desfășurarea în prealabil a aceastei întreceri la nivelul detaşamentelor, între turele de serviciu.


Faza pe unitate a competiţiei se desfăşoară anul acesta (ca şi în ediţiile trecute) la Detaşamentul Moreni, campionii probelor fiind cei care vor constitui lotul reprezentativ al inspectoratului pentru faza superioară – cea zonală.


Probele de concurs (desprinse din specificul acţiunilor de intervenţie) sunt următoarele:


- scara de fereastră – probă individuală care urmăreşte deprinderile servantului de a urca, în cel mai scurt timp şi în siguranţă până la nivelul trei al unei construcţii;


- pistă cu obstacole pe 100 m – probă individuală care urmăreşte abilităţile servantului de a găsi gardul de 2 m, de a trece cu furtunurile în mână peste bârna de echilibru şi de a realiza un dispozitiv de stingere, în cel mai scurt timp;


- ştafetă 4 x 100 m – probă de echipă care urmăreşte realizarea unei suite de activităţi care se pot întâlni pe timpul intervenţiei: trecerea peste macheta unei căsuţe, trecerea peste gardul de 2 m, trecerea peste bârna de echilibru şi stingerea unui incendiu real, în timpul cel mai scurt;


- realizarea dispozitivului de intervenţie motopompă – probă de echipă care urmăreşte realizarea în timpul cel mai scurt a unui dispozitiv de stingere cu apă, alimentarea motopompei din sursă fără presiune şi acţiunea cu jet compact asupra unor ţinte.


Concursurile serviciilor profesioniste pentru situaţii de urgenţă au ca obiectiv fundamental dezvoltarea şi perfecţionarea aptitudinilor şi a deprinderilor specifice, necesare îndeplinirii acţiunilor de intervenţie în situaţii de urgenţă.

